projecte-aina/catalan_government_crawling huggingface dataset:
Aquesta guia forma part de la campanya de prevenció envers la violència de gènere.
La guia planteja quatre activitats de sensibilització entorn quatre de les cinc situacions de violència sexual que es mostren en aquesta campanya.
Aquest material conté un marc conceptual per entendre què són les violències sexuals, una recomanació d'eines per a dur a terme la intervenció educativa i les quatre fitxes on s'explica cadascuna de les activitats per a desenvolupar amb joves.
- Sensibilitzar als nois sobre les violències sexuals quotidianes i normalitzades perquè puguin identificar-les i aturar-les.
Professionals que treballen amb joves
Nom: Programa Inclusió i Gènere de la Direcció de Programes de Joventut.
Aquesta càpsula audiovisual que tracta sobre el fet d'opinar sobre els cossos de les noies és violència sexual, és la primera d'una sèrie d'animacions divulgatives per a la prevenció de les violències sexuals, emmarcades en la campanya
- Identificar com a violències sexuals situacions quotidianes que socialment és difícil reconèixer perquè estan normalitzades.
Joves i professionals que treballen amb joves
Nom: Programa Inclusió i Gènere de la Direcció de Programes de Joventut.
Coordinació territorial de Joventut a Lleida
Es tracta d'una base de dades de totes les adreces d'especial interès per a joves i tècnics de joventut en matèria de salut distribuit a través d'un mapa comarcal i on es detallen: hospitals i centres de salut, oficines joves, punts d'informació juvenil, serveis de dispensació de preservatius, píndola post-coital, prova de detecció del VIH i altres ITS, interrupció de l'embaràs i salut i escola.
Aquest recurs és exclusivament digital ja que facilita la seva actualització immediata.
- Oferir en un únic espai web tots els recursos en matèria de salut que poden ser d'especial interès per als joves que existeixen a les comarques de Lleida.
Personal tècnic i carrecs polítics.
Nom: Àrea de Programes de la Coordinació Territorial de Joventut a Lleida
Adreça postal: Rambla d'Aragó, 8 - 25002 Lleida
Catàleg de tallers pensat especialment per orientar les persones joves en la seva presa de decisions amb la finalitat d'ajudar als joves en aprofundir en l'autoconeixament i la reflexió per determinar quins estudis o quines ocupacions encaixen millor amb la pròpia personalitat.
Aquest catàleg forma part de la Cartera de Serveis de la Xarxa Nacional d'Emancipació Juvenil.
Properament es publicarà el catàleg de l'any 2020.
- Garantir uns requisits tècnics que donin qualitat al Servei d'Educació de l'Oficina Jove.
- Orientar i formar a les persones joves en temes d'autoconeixament, d'autoestima i pressa de decisions.
- Potenciar les habilitats i les competències en les estratègies d'estudi dels joves usuaris de l'oficina.
- Orientar en la presa de decisions per a l'elecció d'itineraris educatius i laborals de les persones joves usuàries.
Serveis d'educació dels equipaments juvenils de la Xarxa Nacional d'Emancipació Juvenil de Catalunya
Càrrec: Tècnica del programa d'educació
La infografia "A l'hora de llogar un habitatge..." és un recull de consells i aspectes a tenir en compte al voltant del contracte de lloguer, dividint la informació en tres moments on fa falta estar alerta.
Veureu que hi ha a la vostra disposició dos formats: en pdf perquè el pugueu imprimir, compartir... i en jpg per a facilitar-vos la publicació a les xarxes socials.
Oferir informació sobre el contracte d'arrendament d'habitatge habitual, per a generar un major coneixement sobre aquest tipus de contracte.
Personal tècnic de joventut i habitatge que orienten o ofereixen informació sobre aquesta temàtica, persones joves i ciutadania en general.
1- Introducció als models alternatius d'accés a l'habitatge.
1- Model d'habitatge cooperatiu en règim d'ús
2- L'interès social del model i els reptes per la seva escalabilitat
3- Impulsar l'habitatge cooperatiu des dels governs locals
La Dinamo, fundació per a l'habitatge cooperatiu
Joan Hernández-Moscoso, regidor d'Habitatge de l'Ajuntament de Cardona
Departament de Treball, Afers Socials i Famílies - Agència Catalana de la Joventut - Xarxa Nacional d'Emancipació Juvenil
Guia adreçada a les persones joves i les seves famílies que viuen en un habitatge de propietat o de lloguer que recull un seguit de mesures per atendre les dificultats que puguin tenir a causa de la pandèmia de la COVID-19.
El document s'estructura a partir de preguntes i respostes útils en relació amb el manteniment i el pagament de l'habitatge (lloguer o propietat), els subministraments i casos especials com les dones joves en situació de violència masclista.
Finalment recull una llista de recursos com ara l'assessoria d'habitatge per a joves del Jove.cat i serveis d'altres institucions i entitats socials.
- Oferir informació útil a les persones joves i les seves famílies sobre les mesures per atendre les dificultats habitacionals arran la pandèmia de la COVID-19.
Joves i professionals que treballen amb joves.
Programa d'habitatge de l'Agència Catalana de la Joventut
Ens trobem davant un context excepcional i les polítiques de joventut un cop més esdevenen imprescindibles, atès que el col·lectiu juvenil és un dels més afectats per aquesta crisi sanitària, econòmica i social.
Per això des de Joventut s'han realitzat dues enquestes:
- Enquesta a ens locals sobre necessitats i accions de les àrees de joventut durant l'emergència per la COVID-19 per conèixer com havia afectat l'emergència en les estructures tècniques de joventut, identificar les necessitats de les persones joves, detectar les dificultats per desplegar les accions en relació amb les necessitats que afecten les persones joves en el context d'emergència, identificar experiències de participació comunitària de les persones joves i, finalment, recollir suggeriments de suport de la DGJ/ACJ envers els ens locals.
- Enquesta a serveis d'atenció jove durant l'emergència per la COVID-19 amb preguntes adaptades a la realitat dels serveis d'atenció jove.
- Identificar les necessitats de les persones joves a través de les consultes realitzades als serveis d'atenció jove dels ens locals.
- Conèixer les actuacions que estaven portant a terme aquests serveis.
- Detectar les principals dificultats per desplegar les accions.
- Recollir suggeriments de suport de la DGJ/ACJ cap als serveis d¿atenció jove.
Professionals i càrrecs electes de joventut
Coordinació Territorial de Joventut de referència:
Coordinació Territorial de Joventut a Barcelona
Xarxa Nacional d'Emancipació Juvenil
Servei d'Associacionisme i Educació en el Lleure
Materials destinats a facilitar l'ús de l'aplicació informàtica d'Instal·lacions Juvenils, compartida entre la Direcció General de Joventut i els consells comarcals.
Inclou el manual de l'usuari/a, una visita guiada de l'aplicatiu en format PDF i taules per codificar adequadament els documents i les dades de situació i accés de les instal·lacions.
- Millorar els procediments administratius en la gestió de les instal·lacions juvenils.
Personal tècnic dels consells comarcals responsables de les instal·lacions juvenils.
Nom: Direcció General de Joventut
Esquema gràfic en format PDF del disseny de la placa que les instal·lacions juvenils han d'exhibir junt a la seva porta d'accés per a una correcta identificació, amb descripció de les dimensions, els materials, el contingut, la distribució i tipografia del text, el logotip, etc.
Permetre que els Consells Comarcals ofereixin a les persones titulars de les instal·lacions juvenils la informació necessària perquè aquestes puguin confeccionar de forma autònoma les seves plaques identificatives en cas de reposició o augment de les ja existents.
- Personal tècnic i de gestió administrativa dels Consells Comarcals
- Persones titulars de les instal·lacions juvenils
Condició d'accés: La instal·lació juvenil ha d'estar prèviament inscrita al Registre
Càrrec: Tècnic d'Instal·lacions del Servei d'Associacionisme i Educació en el Lleure
Col·lecció de models d'actes administratius (resolució, decret, acord) de proposta d'inscripció al Registre d'instal·lacions juvenils de les comunicacions rebudes de les persones titulars d'instal·lacions juvenils, i d'inici de procediment d'inspecció.
- Resolució de proposta d'inscripció d'alta d'una IJ
- Resolució de proposta d'inscripció d'un canvi del tipus d'una IJ
- Resolució de proposta d'inscripció d'una modificació de capacitat d'una IJ
- Resolució de proposta d'inscripció d'un canvi de titular d'una IJ
- Resolució de proposta d'inscripció d'un canvi de persona administradora d'una IJ
- Resolució de proposta d'inscripció d'una suspensió temporal d'activitat d'una IJ
- Resolució de proposta d'inscripció del reinici de l'activitat d'una IJ
- Resolució de proposta d'inscripció d'una baixa definitiva d'una IJ
- Resolució d'inici de procediment d'inspecció inicial d'una IJ
- Resolució d'inici de procediment d'inspecció biennal d'una IJ
Facilitar l'exercici, per part dels Consells Comarcals, de la competència delegada per la DGJ sobre instal·lacions juvenils, oferint models de documents mancats només de la introducció de les dades i de la personalització institucional.
Personal tècnic, de gestió administrativa i electe dels Consells Comarcals.
No es posa cap condició d'accés.
Càrrec: Tècnic d'Instal·lacions del Servei d'Associacionisme i Educació en el Lleure
Col·lecció de models d'impresos de comunicació prèvia amb declaració responsable, no personalitzats, referits a les instal·lacions juvenils.
Inclouen les següents comunicacions:
- Comunicació de canvi de titular o de persona administradora
- Comunicació de modificació de dades de contacte o de localització
- Comunicació prèvia al canvi de nom, de tipus, de capacitat o de característiques
- Comunicació prèvia a la posada en funcionament (Instal·lació juvenil)
- Comunicació prèvia a la posada en funcionament (Campament juvenil)
- Comunicació de suspensió temporal, de reinici o de baixa definitiva de l'activitat
Els documents estan en format PDF en una versió que permet que es puguin omplir.
Facilitar l'exercici, per part dels Consells Comarcals, de la competència delegada per la DGJ sobre instal·lacions juvenils, oferint models de documents ja elaborats mancats només de la personalització institucional.
Personal tècnic i de gestió administrativa dels Consells Comarcals.
Càrrec: Tècnic d'Instal·lacions del Servei d'Associacionisme i Educació en el Lleure
Materials de la trobada de mobilitat internacional de la Xarxa Nacional d'Emancipació Juvenil del 16 de juny de 2020.
Presentació de Marina Falcó i Conxita Font del Departament d'Acció Exterior, Relacions Institucionals i Transparència de la Generalitat de Catalunya
Presentació de Jose Luis Grellida d'Eures
Presentació d' Esther Estany d'Internacional SOC
Presentació de Núria López de la Cambra de Comerç de Terrassa sobre Erasmus for young entrepreneurs
Presentació de Ramon Closas i Gemma Garcia de la Direcció General de Joventut sobre Erasmus+ i CES
Presentació de Laura Rubio de Lafede.cat - organitzacions per a la Justícia global
Presentació de Laura Ripoll del Departament d'Exteriors de la Universitat de Girona
Actualitat sobre mobilitat a la Unió Europea
Cercador sobre mobilitat a la Unió Europea
Web sobre Fons Europeus a Catalunya
Web sobre el projecte transpirinenc Gopy
Programa Erasmus per a nous emprenedors
Informació actualitzada del programa Erasmus+
Informació actualitzada del programa Erasmus+ de l'INJUVE
Vídeos de les ponències de la formació bàsica Treball - Càpsula III: Drets i deures laborals, celebrada el 23 d'octubre de 2017 a la Sala d'Actes de la Direcció General de Joventut.
Ponència d'Isabel Aguilar, coordinadora de l'Oficina Jove de Treball, en el marc de la Càpsula III: Drets i deures laborals sobre les relacions laborals (drets i deures laborals, jornada i permisos, negociació col·lectiva i convenis col·lectius).
Ponència d'Isabel Aguilar, coordinadora de l'Oficina Jove de Treball, en el marc de la Càpsula III: Drets i deures laborals sobre les contracte de treball (definició i contingut, tipus de contractes, causes d'extinció del contracte, modificacions del contracte de treball, suspensió del contracte de treball i cas pràctic d'una quitança).
Ponència d'Isabel Aguilar, coordinadora de l'Oficina Jove de Treball, en el marc de la Càpsula III: Drets i deures laborals sobre les salaris i derivacions socials (concepte i composició, nòmina, derivacions socials dels salaris, complimentar una nòmina i calcular la prestació d'atur).
Ponència de Joan Palet, subdirector general d'Assistència i Coordinació Institucional de la Inspecció de Treball de Catalunya (ITC), en el marc de la Càpsula III: Drets i deures laborals sobre les funcions i les competències de la Direcció General de la Inspecció de Treball.
Diputació de Barcelona - Oficina del Pla Jove
TEC és l'acrònim de Treballem l'Emprenedoria a Classe o Treballem l'Emprenedoria al Carrer.
I són un conjunt de materials i activitats que tenen per objectiu principal
difondre l'emprenedoria com a actitud vital, partint
del reconeixement de l'educació no formal com a
instrument per a la transmissió de conceptes, valors
La realització de les activitats, a més de tenir un objectiu educatiu, promou el desenvolupament de múltiples competències.
Es tracta d'activitats, dissenyades des d'una perspectiva neuroeducativa, que promouen l'experimentació
entorn d'un centre d'interès atractiu per a joves i
adolescents, i afavoreix el plaer de la descoberta
com a motor per a l'aprenentatge.
Aquests materials es troben en format guia i hi ha sobre les següents temàtiques:
- Difondre l'emprenedoria com a actitud vital, partint del reconeixement de l'educació no formal com a instrument per a la transmissió de conceptes, valors i capacitació del jovent.
Professionals de joventut o altres professionals que treballen amb col·lectius juvenils.
Nom: M. Teresa Clotet Masana (Diputació de Barcelona - Oficina del Pla Jove)
Fundació J. Bofill, Federació de Moviments de Renovació Pedagògica i Diputació de Barcelona
Des d'Educació 360 volen fer realitat el dret de tots els infants i adolescents a aprendre més enllà de l'escola: connectant tots els aprenentatges que es donen en els diferents temps i espais lectius i no lectius, connectant els diversos agents educatius que treballen al territori i promovent itineraris d'aprenentatge personalitzat, connectant el dins i fora escola.
Per això, contribueixen a fer que l'educació que es dóna fora de l'escola també sigui política pública incorporant l'Educació 360 a l'agenda educativa i política.
També promouen experiències d'Educació 360 arreu del territori català (implicant ajuntaments i ens locals, entitats, centres educatius i professionals del món educatiu) i vetllen per la sistematització del coneixement, metodologia i recerca.
- Millorar l'equitat educativa per garantir la igualtat d'oportunitats per a tothom.
- Professionals vinculats a joventut i a l'educació.
- Càrrecs electes de joventut i educació.
Diputació de Barcelona - Oficina del Pla Jove
Les activitats fem tec! tenen per objectiu principal difondre l'emprenedoria com a actitud vital, partint del reconeixement de l'educació no formal com a instrument per a la transmissió de conceptes, valors i capacitació dels i les joves.
Es tracta d'activitats que promouen l'experimentació entorn d'un centre d'interès atractiu per a joves i adolescents, afavorint el plaer de la descoberta com a motor per a l'aprenentatge.
La Guia "De totes totes!!!" proposa activitats per a treballar amb joves la igualtat de gènere a partir de diversos aspectes: cultural, diversitat d'identitat de gènere, entorn i mitjans de comunicació, patriarcat, noves masculinitats, desigualtat de gènere i violència de gènere.
- Promoure la igualtat de gènere entre els i les joves.
- Sensibilitzar i prevenir actituds masclistes entre la població jove.
Professionals que treballen amb joves (tècnics i tècniques locals, professorat d'educació secundària, monitors i monitores de lleure...)
Nom: M. Teresa Clotet Masana (Diputació de Barcelona - Oficina del Pla Jove)
La Fundació Bofill veu en la situació de crisi de salut produïda per la COVID-19 una oportunitat de reflexió i acció perquè aquesta no generi una crisi educativa.
Les bones oportunitats educatives són un component del benestar i no s'hi contraposen.
Les propostes educatives han de contemplar les desigualtats i situacions individuals, per construir un vincle d'acompanyament i un estímul.
Per això, Obrim l'Educació és la resposta de la Fundació Bofill a aquesta necessitat i oportunitat compartida.
Per això, volen obrir les seves propostes i idees a tota la comunitat, mitjançant una agenda de mesures educatives urgents, un mapa de reptes a resoldre de forma oberta i col·laborativa en època de coronavirus, un espai per a compartir reflexions, aprenentatges i recursos i un manifest.
- Construir una educació en comunitat, una educació enriquida, oberta a noves oportunitats d'aprenentatge, de cura, de benestar i de col·laboració plena, que permeti crear un pla de xoc compartit.
- Professionals vinculats a joventut i a l'educació.
- Càrrecs electes de joventut i educació.
És una eina de suport pràctica i operativa elaborada per facilitar l'acció dels i les professionals de joventut en l'abordatge de la violència contra les dones des de la prevenció, la detecció precoç, l'atenció i l'acompanyament.
Aquest material introdueix la problemàtica de la violència masclista en la població jove, dóna indicacions i pautes d'actuació específiques per al col·lectiu de professionals i proporciona recursos i materials de suport per facilitar la intervenció en el fenomen.
- Promoure el desenvolupament d'actuacions de sensibilització i prevenció dirigides a la població jove i adolescent destinades a prevenir i eliminar la violència masclista
- Facilitar la detecció precoç davant de casos en què s'adverteix violència masclista entre adolescents i joves, per tal d'actuar de forma immediata
- Proporcionar eines per la realització d' una primera acollida i l'acompanyament adequat als serveis i professionals especialitzats del territori davant d'una situació efectiva de violència masclista
- Professionals de joventut: personal dels serveis d'informació juvenil, personal tècnic i responsables polítics
- Dels àmbits sanitari i educatiu: personal del programa "Salut i escola" i de l'àmbit de la dinamització comunitària i del monitoratge de lleure educatiu
- Personal d'entitats juvenils o que treballen amb joves
Nom: Programa Inclusió i Gènere de la Direcció de Programes de Joventut.
El Consell Nacional de la Joventut de Catalunya (CNJC) ha elaborat un projecte educatiu enfocat a prevenir i abordar les violències masclistes i les relacions abusives que es donen entre adolescents i joves a través dels entorns digitals.
El projecte consta de la guia educativa "Unfollow a les violències masclistes" que va complementada amb unes fitxes d'activitats per treballar la temàtica amb adolescents i joves, una breu bibliografia per a educadors/es i una carta de serveis que ofereix formacions per a formadores i formacions per a adolescents i joves.
- Prevenir i abordar les violències masclistes i les relacions abusives que es donen entre adolescents i joves a través dels entorns digitals.
- Professionals de joventut: personal dels serveis d'informació juvenil, personal tècnic i responsables polítics
- Dels àmbits sanitari i educatiu: personal del programa "Salut i escola" i de l'àmbit de la dinamització comunitària i del monitoratge de lleure educatiu
- Personal d'entitats juvenils o que treballen amb joves
Candela - Cooperativa d'acció comunitària i feminista
Aquesta guia és un recull de reflexions extretes de molts anys d'experiència de dues entitats (Coeducacció i Candela) en els centres educatius i el treball entorn a la prevenció de les violències masclistes amb joves i professionals.
Aquest material neix com a resultat d'un projecte realitzat a dos instituts del districte de l'Eixample de Barcelona durant tres cursos i vol posar en paraules algunes idees, reflexions i propostes pràctiques que puguin servir al professorat.
DESAPRENENT és una invitació a dialogar sobre les aportacions de la perspectiva feminista en aquest àmbit i a la revisió personal entorn a la tasca d'educar.
- Oferir un punt de partida per incorporar la perspectiva de gènere i la coeducació als centres de secundària o altres espais.
Aquest material s'adreça a les persones que eduquen adolescents i joves, és a dir a professionals de joventut i al professorat de secundària.
Ajuntament de Terrassa (coordinador del projecte) - Universitat de Vic i Universitat Central de Catalunya CEPS Projectes Socials (socis)
El projecte ha permès un procés de reflexió aplicada.
La guia per incorporar la interseccionalitat a les polítiques locals és un dels productes d'aquest projecte on es recull l'experiència pilot sobre com aplicar l'enfocament interseccional en les polítiques públiques locals de no discriminació.
- Reflexionar sobre l'aplicació de la perspectiva interseccional en el treball municipal.
Professionals de les polítiques de joventut i d'altres àmbits de les polítiques locals.
Pàgina web: http://igualtatsconnect.cat/
Jaume Funes recull en aquesta publicació algunes reflexions sorgides de bones pràctiques.
Aquestes reflexions provenen de les idees i suggeriments de professionals participants en un espai de debat entre professionals de les entitats sòcies de FEDAIA i ens locals de la demarcació de Barcelona.
- Dur a terme una anàlisi de les intervencions en l'acompanyament socioeducatiu amb adolescents i joves en situació de risc a la demarcació de Barcelona en el marc de l'anomenat ¿Medi Obert¿.
Professionals i càrrecs electes de joventut
En aquest informe, des de la Fundació Ferrer i Guàrdia, analitzen les diverses dimensions de la bretxa digital que afecta els infants i joves, i la incorporació de les TIC al sistema educatiu i a
Malgrat que es parla de bretxes digitals, es constata que el seu origen són les desigualtats socials i que és sobre aquestes desigualtats que les bretxes digitals se superposen.
En aquesta versió de l'informe s'afegeixen reflexions sobre com s'han agreujat les desigualtats digitals durant el confinament.
- Realitzar una proposta metodològica que ens permeti analitzar el fenomen de la bretxa digital.
- Reflexionar sobre la incorporació de les TIC a les aules, així com sobre la rellevància de l¿educació digital en aquests espais.
Professionals de joventut i altres professionals que treballen amb joves i infants.
Encara hi ets a temps per fer la preinscripció al Màster Interuniversitari en Joventut i Societat (MIJS) de l'edició 2020-2021, el termini finalitza el 15 de juliol.
El MIJS té una durada de 60 ECTS, equivalent a un curs acadèmic d'octubre de 2020 a setembre de 2021, i està coordinat per la Universitat de Girona amb el suport de la Universitat de Lleida, la Universitat Pompeu Fabra, la Universitat Rovira i Virgili, la Universitat Autònoma de Barcelona i la Universitat de Barcelona.
La titulació té un doble enfocament: de recerca i professionalitzador, que es tradueix en dos objectius, respectivament.
D'una banda el de consolidar una oferta formativa permanent en l'àmbit de la recerca i els estudis de joventut i, de l'altra, formar professionals en l'àmbit de la intervenció amb joves i en les polítiques públiques en joventut.
Per tal que l'alumnat assoleixi les competències acadèmiques, el MIJS s'estructura en quatre mòduls en què s'imparteixen matèries sobre estudis i polítiques de joventut; anàlisi i acció socioeducativa per a joves; complements formatius en joventut i societat, i, finalment, un treball final de màster.
Un cop finalitzat el Màster, i en funció de l'itinerari seguit, entre les sortides professionals de l'alumnat hi ha perfils com el de tècnic/a de joventut, tècnic/a d'educació, tècnic/a de cultura, dinamitzador/a juvenil, responsable d'equipaments i programes juvenils, director/a i coordinador/a d'entitats i serveis juvenils, mediació intercultural i resolució de conflictes, informador/a juvenils i investigador/a en matèria de joventut, entre d'altres perfils professionals que tenen com a destinataris les persones joves.